espluguescom abril 29, 2022 Cultura 0 comentarios\nJa tenim aquí «Tard… I amb ressaca», el tercer àlbum dels representants més fervorosos de la indecència punk més nostrada, Ratpenat.\nDesprés d’un videoclip mitjançant el qual reivindicaven la diversitat de gènere, l’anormalitat sexual i la llibertat total quant a l’individualitat humana, i un cop van publicar com a segon single una versió de Lluís Llach, ara arriba el moment de mostrar totes les cartes de la baralla.\n«Tard… I amb ressaca» és un disc format per dues parts marcadament diferènciades, com ja van fer amb el seu primer àlbum autoeditat: la cara A la conformen 6 temes propis i la cara B (La Indecència Vol.2) 5 adaptacions de cantautors catalans ja clàssics passats pel sedàs i estil de la banda.\n«Si els fills de puta volessin no veuríem mai el sol», adaptació d’en Quico Pi de La Serra, és la cançó que dona el tret de sortida d’aquesta indecent cara B i hi marca la pauta. Una cançó que no ha perdut vigència i, en aquesta ocasió, a base de punkrock. A «La sequía» hi canvien el xilòfon de l’Albert Pla per fer un hardcore punk de poc més d’un minut a l’estil de vella escola. A «Era tan bon home» hi presenten l’accent més rocker al que és un ja gran clàssic d’en Pere Tàpias. Segueixen amb «Tinc una bèstia dintre meu» on trobem la vessant més metàl·lica de la banda en total confluència amb el gamberrisme original de la cançó de’n Quimi Portet. I per últim, acaben amb un himne atemporal de Lluís Llach però, en aquesta ocasió, amb una base musical que podria ser perfectament dels Sex Pistols, «Que tinguem sort”.\nNo et perdis les presentacions en directe d’aquesta desmesurada indecència!!!\nDissabte 30 d’abril – La Deskomunal (Barcelona)\nDivendres 13 de maig – La Cabra (Vic)\nDissabte 14 de maig – L’Alternativa (La Bisbal d’Empordà)\nDissabte 21 de maig – Estraperlo Club (Badalona)\nDivendres 1 de juliol – Café del Teatre (Lleida)\nDiumenge 10 de juliol – L’Ermita de la pietat (Ulldecona)\nAnterior Entrada anterior: Conferència la Sanitat a Esplugues\nSiguiente Entrada siguiente: En marxa la 6a edició del programa Comerç 21 per reactivar, impulsar i millorar el comerç de proximitat


Creixement personal amb cavalls Girona | Avança coaching\nCreixement personal amb cavalls Girona\nLa intel·ligència emocional o el coaching amb cavalls és una eina de creixement personal. Treballem en el medi natural, mitjançant estratègies de pensament positiu, per desenvolupar la consciència emocional i avançar en la capacitat de gestionar les emocions.\nLes sessions amb cavalls consisteixen en acompanyar en un procés de creixement personal o canvi a qualsevol persona, siguin adults o nens, amb l’objectiu d’aconseguir millores, desenvolupar algunes habilitats concretes o trobar nous camins per arribar a on es desitja.\nParlem del que volem resoldre i a través d’una sèrie de preguntes concretes, guiem a la persona per prendre consciència de les seves accions, emocions i pensaments.\nNo cal tenir cap coneixement del món dels cavalls i el cavall no es munta.\nTeràpia amb cavalls Girona\nPerquè amb cavalls?\nÉs un animal noble, curiós i amigable, que sempre ha hagut de fugir per no ser caçat i ha desenvolupat una sensibilitat molt aguda en l’entorn; això fa que capti les energies que l’envolten.\nLes persones quan estem en un context natural, ens és més fàcil connectar amb les nostres emocions i els cavalls reaccionen davant d’aquestes, reflectint de forma directa aspectes de la situació que vivim; les pors, seguretats, inseguretats, coherències, incoherències, o altres emocions. D’aquesta manera, el client pren consciència de les seves accions, emocions i pensaments.\nLa coach fa de pont entre el client i el cavall.\nA partir d’aquí, identifiquem l’arrel dels bloquejos de la situació i anem a buscar les eines i recursos per aconseguir el canvi que es vol assolir.\nÉs una experiència totalment vivencial; tot el que s’aprèn queda gravat en el nostre interior i produeix transformacions sòlides.\nA tothom qui vulgui fer un treball de creixement personal, que senti que te ganes de canviar i superar-se en qualsevol aspecte personal o professional, als que volen transformar-se i sentir l’equilibri interior.\nQuè ens emportem després de cada sessió?\nDesprés de cada sessió, ens fem més conscients del nostre moment de vida, què ens funciona i què podem millorar.\nEns emportem nous recursos d’acció per millorar els nostres resultats i ens fem conscients de l’estratègia per mesurar com ho hem aconseguit.\nMillorar relacions familiars.\nPotenciar de manera efectiva la gestió de les nostres emocions.\nPrendre consciència dels nostres comportaments i sentiments per obtenir habilitats específiques.\nTreball d’equip o de grup\nEn els tallers treballem els valors, creant el reforç del vincle entre el grup.\nEs posa de manifest com és cada persona dins de l’equip (el rol de seguidor, el líder, l’impulsiu, etc.).\nEn cada grup, cada persona és única, diferent i necessària, malgrat les diferències, cada persona és capaç d’aportar riquesa, la importància dels valors i principis; i que la suma de tots és el que mou el grup a arribar a l’objectiu.\nVisquem experiències noves, fora de l’entorn de treball, connectem amb la natura, la importància d’un equip en la vida quotidiana, com succeeixen les coses quan hi ha unitat!\nGirona (Sant Gregori) L’Escut\nLLançà Club Hípic el Camp\nReservas: Horas convenidas.\nAvança Coaching | PNL i Coaching amb cavalls. Girona i Osona\ntelf: 625 141 076\n5 pensaments sobre “Creixement personal amb cavalls Girona”\n10 Octubre, 2012 a les 18:36\nMoltes gràcies Alexandra,\nLa veritat és que la sessió ha estat molt reveladora i m’ha fet conscient que ja hi ha coses que estan canviant dins meu…si no ho visc no m’ho crec.\nEts una gran professional…\nFins aviat i gràcies de nou!!\nRecomano l’experiència moltíssim. La Alexandra Carré i la Teresa han sigut unes magnífiques guies d’autotrobada col·lectiva.\n1 Desembre, 2015 a les 19:27\nSandra, només puc donar-te moltes i moltes gràcies. No sabia ni que venia a fer, ni tampoc com respondria, però he arribat a casa molt cansada i quan he descansat una bona estona els hi he explicat als de casa l’experiència..Estic molt contenta i agraïda, ha sigut un tastet genial! Crec que podré treballar els meus impulsos i m’agradaria que m’acompanyéssis.\n28 Desembre, 2016 a les 20:36\nAquest estiu vaig tenir la sort de viure una experiència extraordinària. Vaig fer una sessió de coaching amb cavalls meravellosa.\nLa Fortuna, que era l’euga amb qui vaig fer el meu camí de descoberta personal i emocional, juntament amb l’Àlex que em va guiar en la sessió, van ser una llum i un abans i després a la meva vida.\nHe fet un creixement personal fantàstic. Si em sento perduda, connecto amb les sensacions d’aquell dia i em torna la força i l’energia.\nUs recomano molt viure aquesta experiència! Segur que no us deixarà indiferents!\n6 febrer, 2018 a les 23:05


ARA MATEIX: desdebaix\nfarts de paraules i del joc de les cadires que tots comentem, i mai acabem de deixar...\ntips de regalar la veu i la decisió als mateixos encara que facin un canvi de bàndol...\ngrans, però no pas conformats...\nvells, però no pas submisos...\njoves, però amb sang i ganes i il·lusions i molt a perdre i poc a guanyar que no sigui un altre futur possible...\nsomiatruites? potser sí...\nalternativa? sempre n'hi ha d'haver...\nconseqüents amb allò que reclamem (des de la tranquil·litat dels qui tenim feina encara) però sense voler oblidar que hi ha una situació crítica pels petits treballadors...\nno t'agrada? pots fer el que vulguis, vota als mateixos, vota als qui s'han canviat el vestit de mudar per un de més d'estar per casa esperant enganyar i seguir a l'elit dels poderosos aliats dels qui ens han fotut en aquest merder...\nconseqüent? arriba el dia que veus que res del que hi ha serveix, encetes un nou camí? vols realment que quelcom es mogui o ja et va bé seguir esgargamellant-te, esgargamellant-nos des de darrera les trinxeres, protegits...\nvot útil? massa anys practicant vot útil que ha sigut un suicidi col·lectiu...\nno ens deixarem portar per aquells que només atien la lluita i empenyen a la guerra de pobres contra pobres...\nno farem res, són pocs, massa pocs, però tot comença sempre en una espurna, i potser aconsegueixen, amb el temps un foc de cert pes...\nnomés són principis, de moment.\ndemagògia? i què tenim fins ara? de què ens han omplert el cap?\nbé, si més no, alguna d'aquestes paraules ens pot servir, atiem els somnis...\nanticapitalisme i sobiranisme, alternativa desdebaix\nEl 29-S tenim una primera cita. Però és molt el que hi ha en joc. Els nostres drets o els seus privilegis. La lluita serà llarga. Necessitem un pla i una perspectiva per obrir una sortida progressista a la crisi i al fracàs del model econòmic actual. Des de Revolta Global - Esquerra Anticapitalista propugnem una mobilització sostinguda en favor d’un pla de mesures d’urgència:\n– Crear una Banca Pública i emprendre la nacionalització del sector financer sota control social. Nacionalitzar altres dominis estratègics, com ara energia i comunicacions.\n– Implementar una reforma tributària progressiva i posar fi al frau fiscal.\n– Protegir els col·lectius més febles: apujant el salari mínim a 1.200 euros, incrementant les pensions, allargant el subsidi d’atur, paralitzant els desnonaments ...\n– Prohibir els acomiadaments a les empreses que tinguin guanys, instaurar la setmana de 35 hores per afavorir el repartiment del treball, imposar la igualtat salarial entre homes i dones...\n– Defensar i estendre els serveis públics, rebutjant el copagament i les privatitzacions en els àmbits sanitari i educatiu.\n– Incrementar la despesa pública, orientant-la cap a la promoció del transport ferroviari, les energies renovables, l’agricultura camperola, la reconversió de la producció industrial sota criteris d’utilitat social i respecte mediambiental ... i abandonant projectes insostenibles i agressius com l’alta velocitat, l’energia nuclear , noves autovies o transvasaments. Constituir un parc públic d’habitatges de lloguer social.\n– Reduir dràsticament les despeses sumptuàries i els pressupostos militars, començant per la Casa Reial i la retirada immediata de les tropes espanyoles d’Afganistan.\n– Afavorir la igualtat de drets i lluitar contra les discriminacions per raons ètniques, de creença religiosa o d’orientació sexual. Ni centres d’internament per a estrangers, ni campanyes xenòfobes amb què ens voldrien empènyer a una guerra de pobres contra pobres!\nescrit per zel a les 11:52\netiquetes crítica social, política, possibles\nAmb la de llistes que proposen un canvi en el sistema actual que estan apareixent, ningú es pot quedar a casa. Que cadascú voti aquella que consideri millor, però que voti!\nhi ha molta feina per fer, haurem de votar als qui tinguin més ganes de treballar\nEl dia que ens n'afartem de debò i fotem, tots plegats, un cop de puny a la taula, saltarà tot pels àires. Mentrestant, fem bé de denunciar, denunciar i denunciar... i tocar el que no sona, i tocar, i tocar...\nJo és que estic tan desil.lusionada...\nEl dia que al món s'acabin els somiatruites, s'haurà acabat el somni de tenir un món millor...\nBon post, zel! ;)\nUna llista més que jo no coneixia. No, no, decididament això no em puja pas la moral. Reconec les bones intencions, però... jo què sé!\nEl dia que els somiatruites ens poséssim d'acord les coses podrien començar anar bé.\nSalut i endavant somiatruites!!!!\ndoncs això fa bona pinta i des de baix és com s'ha començar a fer una politica anticapitalista sense perdre el nord i ho visitaré a veure què tal.


El treball dels artistes que no surt del taller | visual references\nEl treball dels artistes que no surt del taller\nJo Milne i Jordi Fulla\nJordi Fulla i Jo Milne, tots dos pintors, tenen des de fa mesos l’estudi ple de peces d’altres artistes: n’hi ha als arxivadors i damunt els mobles, i tenen una taula plena de fotocòpies en miniatura dels 800 esbossos, documents, fotografies i escultures de petites dimensions que els han deixat trenta artistes catalans de diverses generacions com Joaquim Chancho, Vicenç Viaplana, Isidre Manils, Antoni Llena, Guillermo Pfaff, Gino Rubert, Rafel G. Bianchi, Miguel Rasero, Xavier Grau, Soledad Sevilla i Sabine Finkenauer.\nAquesta mena d’àlbum de cromos els serveix per preparar el discurs de l’exposició que inauguraran a la Galeria Trama el 6 de març. En comptes de preparar una mostra convencional, Fulla i Milne van decidir engegar un projecte coral i reivindicatiu per donar visibilitat a la tasca dels artistes. “No em va semblar que fos el moment de preparar la típica exposició individual. Hem volgut qüestionar la funció que tenen les exposicions i reivindicar el treball constant i invisible dels artistes exposant elements paral·lels de l’obra final o que formen part del seu rerefons”, explica Fulla.\nEls dos artistes recorden que l’obra final d’un artista és només la punta de l’iceberg de tota la feina que hi ha al darrere, i per això han titulat el projecte Iceberg z46, fent referència a l’adreça del seu taller. Abans que s’obri l’exposició, Fulla i Milne ja han llançat una web ( http://iceberg.z46.info) en què han penjat els materials que han recollit. Aquest gruix de materials, que amaguen moltes sorpreses, ha convertit el taller en un gabinet de curiositats. Antoni Llena els ha fet arribar les cobertes dels quaderns en què dibuixa incansablement. El pintor Xavier Grau, que actualment té una exposició en cartell a Can Framis, unes figuretes de plastilina negra que semblen sortides de les mans d’un altre creador. Els esbossos de Joaquim Chancho contrasten amb la gestualitat de les seves pintures.\nCendres als lavabos del Macba\nChancho destapa també el seu sentit de l’humor i el seu vessant més irònic amb un llibre d’artista titulat Gràcies, Marcel, en què narra la història d’un exalumne de belles arts que tira la tovallola i que li diu que quan mori vol que llancin les seves cendres en un dels lavabos del Macba en presència de tots els membres del patronat del museu. El llibre inclou les fotografies que Chancho va fer a nombrosos serveis d’altres centres d’art de Catalunya, i el Marcel del títol és el guàrdia de seguretat que, segons explica Chancho, el va enganxar fent fotos als urinaris del primer pis del Macba, tot i que les referències a la cèlebre escultura de Marcel Duchamp feta amb una pica de porcellana són molt directes.\nA més, Vicenç Viaplana i Isidre Manils els han deixat els seus quaderns de treball amb restes vegetals enganxades i amb dibuixos exquisits. Com que són peces difícils d’exposar, Fulla i Milne passaran moltes hores a l’exposició per mostrar altres materials més delicats al públic i per observar com reaccionen els espectadors. “Tenim molta informació al cap. Això genera una responsabilitat perquè l’hem de transmetre al públic. Farem de pont entre l’exposició i el públic, serem com una mena de contacontes”, diu Milne.\nFulla i Milne subratllen que el principal són les imatges i que han volgut exposar-les sense el pes de la paraula. De fet, els materials que ha aportat cada artista no estaran identificats. Si l’espectador vol saber què pertany a cadascun d’ells haurà de demanar un mapa i submergir-se en les constel·lacions d’obres que estan creant. Els criteris per crear aquestes sinergies són diversos: des de com els artistes creen seqüències amb una successió d’obres fins a l’interès per la ciència o els animals.\nLa tria de les obres està centrada sobretot en la pintura. “Hem fet una aposta per dues coses que són invisibles: els materials de procés que exposarem i sovint també les obres que en resulten -subratlla Fulla-. Hi ha molt cansament entre la gent que fa molts anys que treballa -insisteix-. La cultura està formada per les persones que donen una altra lectura del món amb les seves obres, però queden en un entorn molt reduït”. “Volem acostar als espectadors les inquietuds i els pensaments que hi ha darrere una obra”, afegeix Milne.\nL’origen del projecte es remunta a l’estiu passat. Al setembre van començar a posar-se en contacte amb els artistes. La tria dels artistes va ser subjectiva, i està més centrada en el terreny de la pintura. Més que la crisi que afecta el món de la cultura hi ha una idea de més abast: la falta d’educació artística que pateix el públic general. “És un problema cultural que hem heretat del passat i que no se soluciona en dos dies”, conclou Fulla.\n12 Feb\tThis entry was published on February 12, 2014 at 4:40 pm. It’s filed under Articles, Artists, Paintings and tagged art, artists, catalonia, catalunya, paintings.\tBookmark the permalink.\tFollow any comments here with the RSS feed for this post.\nOlder: The Amazing Adventures of Kid Cole & Klay (Opening Sequence)\nNewer: La bandera en la cima\nOne thought on “El treball dels artistes que no surt del taller”\nPingback: Esto es sólo la punta del 'Iceberg' - Barcelona City Agenda


Benvinguda a les famílies | INS Montbui\nLa situació canviant que estem vivim ens ha obligat a modificar bona part del nostre funcionament i adaptar-nos segons les pautes que marquen els Departaments de Salut i d’Educació. Els centres educatius hem elaborat un Pla d’obertura per al curs 2020-2021 que defineix també un Pla de Contingència en cas de confinament. El Pla provisional va ser posat en coneixement d’Inspecció i explicat al Consell Escolar el mes de juliol, en aquests primers dies de setembre ha estat adaptat a les noves instruccions dels Departaments de Salut i Educació i properament el penjarem a la web del centre.\nVolem remarcar especialment que l’ús de la mascareta serà obligatòria SEMPRE tal com definiran les Normes d’Organització i Funcionament de Centre (NOFC). I cal accedir al centre amb la Declaració responsable signada.\nLes condicions sanitàries han fet que hàgim hagut d’adaptar el nostre projecte educatiu. A continuació us detallem els aspectes més destacats:\nA fi de tenir grups estables, l’horari serà quadrimestral, fet que implica que algunes matèries s’imparteixin de setembre a febrer, i d’altres, de febrer a juny. N’hi ha d’altres, però, que seguiran sent anuals.\nEls grups d’ESO tindran una mitjana d’entre 22-25 alumnes per aula.\nProjectes: els alumnes que facin AraArt (1r i 2n ESO) i Francès (1r, 2n, 3r i 4t ESO) els faran durant tot el curs i sortiran de tots els grups-classe del nivell. La resta de l’alumnat de Projectes farà tots els 5 Projectes del nivell i els faran a l’aula del grup-classe. A 3r d’ESO el model és amb major rotació de projectes, però sempre mantenint o partint en 2 els grups estables. A 4t ESO: matèries de modalitat (franges 1, 2, i 3): ús de mascareta i distància de seguretat.\nEl curs començarà de manera presencial, i en cas d’haver-nos de confinar, les classes seran telemàtiques com diu la part del Pla de contingència a semblança del final de curs passat.\nA Batxillerat els grups es faran per modalitats, agrupant dues modalitats. A 1r de batxillerat es faran quadrimestrals les matèries de català/castellà i CMC/filosofia.\nAlgunes classes, de la modalitat triada, seran sempre els mateixos alumnes. D’altres, en funció de les matèries triades, seran mantenint la distància i amb la mascareta posada.\nPel que fa al PFI, els horaris es mantenen iguals que al curs anterior\nLes entrades i sortides seran esglaonades i per 3 portes diferents. Cada nivell d’ESO tindrà el seu espai sectoritzat al pati, així com l’accés al centre. El Pla d’obertura detalla per on seran les entrades i sortides.\nTot l’alumnat menor de 18 anys haurà de venir amb la Declaració responsable signada per un dels tutors legals (poden descarregar-la al següent enllaç) o major de 18 anys signada per a ell mateix (pot descarregar-la al següent enllaç), amb mascareta i es recomana portar gel hidroalcohòlic. Al web també trobareu la carta a les famílies del Departament de Salut que descriu un llistat de símptomes que us permetrà saber en quins casos el vostre fill no pot venir al centre (poden consultar-la a aquest enllaç).\nLes presentacions entre alumnes i tutors seran el 14 de setembre al llarg del matí. Cada nivell i grup entrarà de forma esglaonada i per portes diferents al centre. Properament, els tutors de cada grup es posaran en contacte personalitzat amb cadascun de vosaltres informant-vos del grup-classe on estarà assignat el vostre fill i de l’hora i porta d’entrada a l’Institut. Pel que fa a la plataforma d’intranet ieducació, actualment no està del tot operativa, ja que encara s’hi estan carregant dades. Els qui hi teniu accés la podreu consultar com sempre quan comencin les classes.\nLa situació de pandèmia farà que les sortides i/o activitats complementàries que es duien a terme en un curs normal s’adaptin a les condicions que especifica el Pla. Esperem i desitgem que puguem tornar a la normalitat el més aviat possible. Mentrestant, us agraïm per endavant la vostra col·laboració, comprensió i paciència.


Els funcionaris de l’estat protesten davant la delegació del Govern a Catalunya | UGT Catalunya\nEls funcionaris de l’estat protesten davant la delegació del Govern a Catalunya\nDemà, de 10 a 11h, davant la Delegació del Govern de Catalunya\nLa Junta de personal i els sindicats UGT, CCOO, CGT i ASI-USOC convoquen els funcionaris de l’Estat a una concentració demà dijous, 21 de juny, entre les 10 i les 11 del matí, davant la Delegació del Govern de Catalunya.\nA aquesta concentració està convocat el personal que treballa en aquest centre. Hi assitiran els membres de la Junta de Personal dels funcionaris de l’Administració de l’Estat a Barcelona.\nEls funcionaris de l’Estat protesten contra la reforma laboral, que també els afecta a ells, en defensa dels serveis públics i contra les altres retallades socials que està duent a terme el Govern, seguint amb les mobilitzacions que van iniciar-se amb la vaga general del 29-M.\nEn aquest sentit, des d’inicis de maig s’han fet concentracions davant d’altres centres de treball.Properament s’espera dur les concentracions davant la delegació de l’Agència Tributària i altres organismes.


Recomanacions per a les biblioteques de secundària | BESCOLAR\nRecomanacions per a les biblioteques de secundària\nper Lluís Segura\na Bones pràctiques · Materials i documents de suport · Textos de referència ·\n— 10 febr. 2017\nCom bé saben i recomanen les institucions internacionals com per exemple l’IFLA, treballar amb estàndards sempre suposa un benefici quant a la realització de les tasques pròpies d’un centre. Això permet establir unes condicions més adequades amb els diferents elements de l’entorn. En aquest cas, us volem parlar sobre els estàndards per a biblioteques escolars de secundària que ofereix la School Library Association del Regne Unit i que poden ser aplicables a les nostres biblioteques.\nTal com es pot llegir en la pròpia web de la SLA, Ginette Doyle, que en va ser presidenta, comenta que la missió de l’associació és donar suport a les biblioteques i que aquestes recomanacions serveixen per proporcionar un full de ruta que permet complir les escoles amb els seus objectius.\nA diferència d’altres instruments que elabora la SLA, aquest estàndard es troba en accés obert i amb format PDF. La SLA edita una sèrie de directrius que són de pagament o bé només disponibles per membres autoritzats. Aquestes directrius es centren en algun aspecte concret, com per exemple en les necessitats educatives especials dels infants. En canvi, aquest estàndard que comentem vol ajudar a millorar la qualitat de la biblioteca, no només uns serveis.\nAquest document està redactat d’una forma molt pautada i senzilla, de manera que les diferents biblioteques interessades en aplicar-lo poden prendre les recomanacions com a base i aplicar-les aprofundint amb els criteris que millor s’adapten a la realitat de cada biblioteca.\nAutor: Creativeart. Font: Freepik.com\nEl document per a les biblioteques de secundària s’estructura en diferents apartats que responen als diferents aspectes de la biblioteca: els professionals, els espais, la gestió de les col·leccions i el pressupost.\nEntre les seves recomanacions, es posa èmfasi en els professionals que hi ha en una biblioteca. Hi dedica un apartat per explicar el nombre i nivell de formació, entre altres qüestions, que ha de tenir el personal per a cada biblioteca. En aquest apartat s’indiquen aspectes com la relació entre el nombre d’alumnes d’una escola i el nombre de treballadors, diferenciant entre la figura del bibliotecari i la de l’assistent de biblioteca.\nEn un altre apartat es comenten exclusivament les funcions del bibliotecari escolar. Sobta trobar que el bibliotecari escolar ha de ser considerat com el cap d’un departament acadèmic dins de l’escola, aspecte que actualment dista bastant de la nostra realitat, segons hem vist en altres articles d’aquest blog.\nSobre l’entorn, defensa la idea que hi ha d’haver un lloc per tal que els alumnes puguin estudiar, però també s’han de tenir en compte altres necessitats com la d’espais per fer treballs en grup, espais de formació o per a l’oci; recomanant fomentar la lectura amb àrees informals i relaxades. En cap cas, la biblioteca s’hauria d’utilitzar per a altres activitats no pertinents com la de realitzar reunions de pares.\nUn últim apartat interessant a comentar són les recomanacions sobre la gestió de la col·lecció que poden donar peu a la creació de polítiques de col·leccions per part de les biblioteques escolars.\nEn la mateixa línia que aquest document, la SLA també ha elaborat una guia adreçada a les escoles de primària en què a través de diferents aspectes propis d’una biblioteca com els espais o l’organització proposen recursos per tal de millorar-la.\nTres seleccions bibliogràfiques per triar millor 16 gen. 2016\nLlibre: “La biblioteca escolar a fondo: del armario al ciberespacio” 16 febr. 2016\nFormació en línia a bons preus 25 gen. 2016\nA la ràdio es parla de biblioteques! 12 oct. 2016


Moció per a la naturalització de la Platja de Ponent (la Mar Xica)\nProposta de moció per la naturalització d'un tram de la Platja de Ponent de Vilassar de Mar.\nPresentada al ple municipal ordinari del 20/07/2017 Aprovada per 19 vots a favor i 2 abstencions (GxV)\nEl front marítim de Vilassar de Mar té 2,4 quilòmetres i s’hi troben 3 platges clarament diferenciades tant morfològicament com en la configuració dels seus elements.\nLa platja de Ponent\nAquest tram es situa entre el límit amb Premià de Mar i l’Espigó de Garbí i està configurat en un primer terme per un camí agrícola amb una zona protegida de vegetació.\nSituada entre els espigons de Garbí i el de Llevant, és la més urbana de tot el front marítim, amb un passeig de 750 metres de llarg. La construcció del passeig marítim i la reurbanització dels espais influents es remunta al 1929, quan es va donar una nova fisonomia a la façana marítima del poble.\nSituada entre l’Espigó de Llevant i el restaurant Palomares, és la més petita de les platges de Vilassar de Mar però segurament la més estable amb fins a 100 metres d’amplada en algunes ocasions.\nL’elevada pressió antròpica, provocada principalment per la concentració d’habitatges en municipis costaners i per les infraestructures de comunicació, ha generat una degradació progressiva del litoral fins al punt que, actualment ja no es troba cap grau de naturalitat i necessita de la intervenció humana per al seu manteniment. Tot i això, a Vilassar de Mar encara es preserva una zona d’elevat interès natural malgrat el baix estat de conservació que presenta la franja litoral del Maresme: la vegetació dunar disposada a la platja de Ponent s’estableix com a un element principal que requereix una especial precaució per evitar-ne l’alteració i destrucció irreversible.\nL’art. 84 de l’Estatut de Catalunya estableix que els ens locals, en els termes que determinen les lleis, tenen competències pròpies en matèria d’ordenació i gestió del territori, en matèria de formulació i gestió de polítiques de protecció del medi ambient i desenvolupament sostenible i, també, en la regulació, la gestió i la vigilància de les activitats i els usos que es porten a terme a les platges.\nL’any 2007, l’ajuntament va promoure, juntament amb la Fundació Territori i paisatge amb qui tenia un conveni de col·laboració, la reintroducció d’una espècie vegetal desapareguda a la platja de Vilassar de Mar, la travarada marina (Polygonum maritimum), típica de la vegetació dunar (psammòfila).\nLa vegetació dunar o psammòfila a Catalunya, a causa de la forta urbanització del litoral, ha estat molt malmesa i pràcticament ha desaparegut d’arreu. A Vilassar de Mar, moltes espècies han sobreviscut en una petita franja de la platja de Ponent, al costat del tancat de la via del tren; i, amb la senyalització d’algunes zones, s’ha recuperat un hàbitat gairebé desaparegut al Maresme. De fet, el procés de naturalització no ha acabat i les dunes encara són molt incipients. Fins i tot, fa uns anys una parella de Corriols Camanegre van nidificar en aquesta zona de platja entre Vilassar i Premià de Mar. És un fet destacable que una espècie protegida com el Corriol Camanegre nidifiqués en aquest paratge. Vol dir que, amb petites actuacions, la fauna i la vegetació autòctones són capaces de tornar d’allà on no haurien hagut de desaparèixer mai, però perquè això sigui possible cal una actuació constant per protegir aquests paratges.\nEn aquest sentit, cal entendre les platges com un sistema natural a recuperar i preservar, però, fins ara, les úniques activitats de restauració dutes a terme en les nostres platges són les aportacions artificials de sorra, amb l’impacte ambiental que aquestes suposen. Considerem que és possible millorar la gestió del nostre entorn natural a partir d’experiències reeixides com la Xarxa de Custòdia del Territori, que és una organització sense ànim de lucre, constituïda per entitats, institucions i persones que impulsen el desenvolupament i l’ús de la custòdia del territori a Catalunya. La custòdia del territori es pot definir com el conjunt d’estratègies que pretenen implicar als propietaris i usuaris del territori en la conservació i el bon ús dels valors i els recursos naturals, culturals i paisatgístics.\nD’aquesta manera, els projectes de custòdia capaciten la societat civil per tal que pugui tenir un paper actiu en la conservació del territori.\nÉs per tot això que el Grup Municipal Babord proposa al Ple de l’Ajuntament de Vilassar de Mar l’adopció dels següents\nInstar a l’Ajuntament de Vilassar de Mar a treballar per a la naturalització d’un tram de la platja de Ponent i així compatibilitzar l’activitat humana amb la valorització de l’entorn natural mitjançant:\nPromoció d’un estudi sobre l’ecosistema litoral en aquest tram, junt amb la vegetació i fauna associades.\nRefeta i condicionament de la malmesa senyalització del tram naturalitzat així com de les actuacions dutes a terme.\nLimitació i protecció de l’espai mitjançant cordes i estaques.\nInstar a l’Ajuntament de Vilassar de Mar a establir un marc de col·laboració amb l’Institut Català d’Història Natural (ICHN) a través de la Delegació de la Serralada del Litoral, per dur a terme una iniciativa de custòdia del territori que permeti vehicular de forma participativa les actuacions a dur a terme per fer possible la naturalització de la platja de Ponent.\nInstar a l’Ajuntament a formalitzar la seva adhesió a la Xarxa de Custòdia del Territori amb la fi de contribuir a l’existència d’aquesta i així, a l’impuls de la custòdia del territori al nostre país.\nInstar a l’Ajuntament a rehabilitar pel seu coneixement i memòria, l’últim niu ametralladora, vestigi de la guerra civil, que encara queda en peu al poble i que està situat a l’alçada del Mercat de la Flor, a la mateixa platja de ponent, dins l’espai dunar a protegir.\nInstar a l’Ajuntament a la creació d’una taula pel seguiment d’aquests acords i de la preservació de la franja litoral de Vilassar de Mar, formada per representants de tots els grups municipals presents al consistori, d’experts en la matèria i d’entitats o persones a títol individual que així ho desitgin.\nInstar a l’Ajuntament a comunicar aquests acords a l’Ajuntament de Premià de Mar amb la voluntat de compartir estratègies d’actuació entre els dos municipis en aquest àmbit, tot valorant la possibilitat de fer de la taula de seguiment (exposat al punt 5 dels acords) un espai compartit entre els dos pobles.


Roba un cotxe, s'emporta per davant una barrera de peatge i envesteix quatre cotxes patrulla | Ràdio Barcelona | Cadena SER\nRoba un cotxe, s'emporta per davant una barrera de peatge i envesteix quatre cotxes patrulla\nUn delinqüent reincident roba un cotxe i s'escapa de la policia emportant-se per endavant una barrera de peatge i envestint quatre cotxes patrulla que el perseguien. Va ser detingut finalment a Vilafranca del Penedès.\nL'home, que va donar positiu al control per drogues, ja ha ingressat a presó. El resultat: cinc agents ferits lleus i diversos cotxes policials malmesos.\nTot va començar quan l'home presumptament va robar el vehicle al carrer Solvelles de Barcelona. Una patrulla de paisà dels Mossos el va veure circulant i va sospitar perquè ja era la segona vegada que el veien al mateix lloc. El cotxe patrulla va intentar fer-lo aturar, però, segons els agents el detingut va prémer l'accelerador i ja no el va deixar anar fins 50 quilòmetres després, a Vilafranca del Penedès.\nEn la persecució va colpejar a cops de volant el primer vehicle policial que el perseguia i tres més que el van intentar interceptar i contra qui finalment es va acabar encastant. A més l'home es va emportar per endavant la barrera del peatge de Martorell.\nDesprés de xocar contra els cotxes patrulla i deixar destrossat el vehicle que havia robat, els agents van poder-lo arrestar. El detingut no és un desconegut de la policia, li consten fins a 40 detencions, la majoria per robatoris, a les que ara s'hi afegeix un altre delicte per les lesions lleus que va causar a 5 dels mossos durant la persecució.


PressReader - La Vanguardia (Català): 2019-06-07 - El gladiador i l’home marca\nEl gladiador i l’home marca\nRafael Nadal i Roger Federer, eterns rivals, representen dos pols oposats al món de la raqueta\nLa Vanguardia (Català) - 2019-06-07 - ESPORTS - SERGIO HEREDIA\nLa cita que ve ara la va recollir Sebastián Fest, periodista argentí, a Sin red (Debate). Parla Roger Federer:\n–Si estem de vacances, faig tot el que la Mirka [Vavrinec] vol. Si vol anar deu hores de botigues, vaig amb ella, que m’ha d’esperar deu hores en cada torneig. No tinc cap problema amb això. (...) Hi ha un alguna cosa a Federer (37), el desig d’agradar a qualsevol preu. La recerca de la perfecció en tots els sentits. Personal branding, en diuen. El disseny d’una marca. Es nota en la seva gestualitat. A l’uniforme. Les inicials, RF, que mostra en polos, gorres, tovalloles i sabatilles. Era així fins fa un any. El posat a la pista. El pentinat. Què se’n va fer, d’aquell look descurat de principis de segle? El lector se’n recorda? Els cabells massa llargs, esbarriats, una pobra cinta per evitar que li caiguessin a la cara. I les maneres. El primer Federer trencava raquetes, protestava al jutge, s’evadia quan la cosa es torçava.\nCosta d’imaginar-lo ara, home marca d’Uniqlo.\nAls francesos els agrada molt tot això. Aquesta transformació. La vocació pel disseny. N’hi ha prou amb passejar-se pels bulevards de París, fer un cafè au lait al costat de la plaça de la République. Contemplar els feligresos, elegants, de parlar pausat, ben perfumats.\nAnna Wintour, la dissenyadora que va inspirar El diable vesteix de Prada, supervisa la imatge de Federer. I als parisencs els encanta. I per això l’aplaudeixen. Per això i perquè estan orfes de mites. Gasquet no rutlla, ja cal descartar-lo. Es va quedar a mitges. Tsonga va i ve, massa lesions. I Monfils ha tocat sostre. Cal retrocedir 36 anys, fins al 1983, per recuperar l’última victòria d’un francès a París.\nLa va firmar Yannick Noah, que després va ser activista mediambiental, músic i capità de la Davis. Home marca, com Federer. Federer parla perfectament francès. Parla francès, alemany, italià i anglès. El parla i el barreja amb una flegma britànica, amb la ironia amb què respon en les rodes de premsa. I al públic li cau la bava. Si Federer perd a París (i passa amb certa freqüència; només s’ha imposat en una ocasió, el 2009), els parisencs ho lamenten. Ho lamenten i l’estimen tant que li perdonen el fet que s’hagi absentat els últims tres anys.\nFederer és el seu home. Federer i el seu servei angulat. I el seu revés amb una mà, sense mirar.\nSi perd Federer, no hi ha consol per als parisencs, que guarden silenci, emocionats, quan el senten\nparlar en francès, anunciar proeses:\n–Si he tornat a la terra batuda és per tornar a enfrontar-me a Nadal –diu.\nEn francès Rafael Nadal (33) no és capaç de rebatre’l. Ho intenta, sens dubte. Ho intenta en francès, quan l’aborden Pioline i Santoro a peu de pista i hi posa tot l’afany:\n–Aquest és el torneig més important de la meva carrera. Je suis très très heureux d’être ici –diu Nadal. Es repeteix (très très) i força l’accent.\nAbans provava d’obrir-se pas en anglès. D’això fa anys. El xampurrejava, i tots ens pixàvem del riure. Ell també. Anava tan escabellat com Federer, duia samarretes de tirants i pantalons pirata, caminava amb les cames molt separades i llançava les tovalloles als aplegapilotes. Tenia el posat d’un gladiador, i el mateix esperit canibalesc que ara. Quan s’enfrontava a Grosjean i el públic l’increpava, Nadal responia amb revessos paral·lels. Feia callar tothom, tot i que amb prou feines era un teenager.\nDesprés va estudiar anglès i una mica de francès, però ho va fer tard i la manca de naturalitat juga en contra seu. S’expressa molt més bé en castellà i en mallorquí. Ho fa amb respostes llargues, sovint improvisades, res a veure amb l’estudiada artificiositat de Federer.\nNadal és passió i foc, i aquest volcà que juga a tennis revolta els parisencs, que esperen el triomf de Federer sobre el balear. L’espera, fins avui, ha estat erma. Cinc vegades s’han enfrontat a París. Cinc. Van 5-0 per a Nadal, que tot s’ho mira des de la seva talaia. Des de les seves onze corones a Roland Garros.\n–Aquest [la semifinal d’avui] és el derbi que vol tothom. Però el màxim favorit continua sent Nadal. A la pista lenta, Federer no li troba tants forats –diu Juan Carlos Ferrero, que aquí va guanyar el 2003 i que ahir, ja un màster, pilotejava amb Andrei Medvédev, un altre màster.\nCarlos Moyà, amb la seva barba hipster, ahir espàrring del seu deixeble, Nadal, arqueja una cella just abans de respondre:\n–Aquest és un partit especial entre dos grans de la història. I no crec que hi hagi gaires més enfrontaments entre ells –diu críptic–: som a casa d’en Rafa, per dirho d’alguna manera. I no crec que el partit canviï gaire respecte a altres partits del passat. –Què vol dir? –Federer provarà d’escurçar els punts, utilitzarà el servei-xarxa. I això, a cinc sets i a terra, és difícil d’executar. Si el partit és tan llarg, Nadal té temps per situar-se. –Federer no aguantarà, doncs? –Bé, és un dels talents de l’esport. I la seva capacitat per adaptar-se és llegendària.\nAls francesos els agraden les maneres de Federer: el posat, el pentinat, la recerca de la perfecció\n“Jo opino que som a casa d’en Rafa, però no crec que hi hagi gaires més duels entre ells”


AROVET VETERINARIS PLATJA D'ARO: TORTUGA DE FLORIDA\nALIMENTACIÓ I MANEIG DE LA TORTUGA DE FLORIDA (Pseudemys scripta elegans)\nLa Tortuga de Florida (Pseudemys scripta elegans) és un rèptil pertanyent a l’ordre dels quelònids. Es tracta d’un animal aquàtic amb una estructura còrnia externa composta per una closca a la part dorsal de l’animal i d’un plastró a la part ventral, que li serveixen de cuirassa. Les femelles són ovípares, o sigui, que ponen ous. Una altra característica important és que són animals poiquiloterms, cosa que vol dir que la seva temperatura corporal depèn directament de la temperatura ambiental. Són originàries de Florida i aixó vol dir que han de viure entre els 22 i els 30 º C. És un animal que pot hivernar, fins i tot, enterrant-se a la sorra, encara que no és recomanable que ho facin abans dels tres anys de vida.\nNecessita un entorn amb predomini d’aigua, però també una àrea seca on toqui el sol o bé una font de calor, com per exemple una làmpara d’infrarrojos. La zona d’aigua es pot fer mitjançant un estany artificial, amb un plàstic aïllant per sota i la col·locació de pedres i grava per facilitar l’entrada i sortida de l’animal. També s’hi poden col·locar plantes aquàtiques. Cal tenir en compte que és necesari utilitzar un sistema de filtració de l’aigua. També es pot fer servir un estany natural si es disposa d’ell o bé un acuari de les màximes dimensions posibles, amb un bon filtre i escalfador d’aigua proporcional a la capacitat de l’acuari.\nLa dieta de la Tortuga de Florida pot incloure els següents ingredients:\n· Peix: verats, arengades, sardines, gambes,...\n· Animals vius: capgrossos, escarabats d’aigua, cucs de terra, cargols d’aigua, larves d’insectes i algunes plantes d’aigua.\n· Pinso: propi de tortuga (recomanat) o pinso sec de gat remullat en aigua 10 minuts abans.\nNo s’han d’alimentar exclusivament amb gambetes desecades o patiran carències greus. Els agrada menjar a l’aigua però s’ha d’evitar la sobrealimentació perquè li embrutiria molt l’aigua. El que necessiten s’ho mengen en uns 20 minuts. Tres o quatre àpats al dia seràn suficients.


Superfície habitable 3.509,03 sqft\nSuperfície total 3.509,03 sqft\nSuperfície de la parcel·la 8.643,42 sqft\nAquesta magnífica casa 326m2 en un fabulós terreny de 803m2, està perfectament cuidada tant interior com exterior. Ofereix tots els detalls perquè enamori a tota la família, ja que brinda moltes zones i racons perquè cadascú gaudeixi de la seva independència.\nUna gran escalinata ens dóna la benvinguda a la casa. Un cop dins, ens sorprèn l'amplitud, té un pati interior que dóna llum i il·lumina totes les estances.\nA la planta principal, trobem un gran rebedor que separa la zona de dia i de nit. Des del gran distribuïdor, podem sortir a l'exterior o accedir a la gran cuina amb menjador, per a tota la família amb accés a jardí. Té porxo amb barbacoa, ideal per als àpats d'estiu i piscina. Des del mateix distribuïdor central i pati interior que envolta tota la casa, s'obre el saló i menjador units per una imponent xemeneia, tot el saló té obertures a l'exterior.\nA l'altre costat de la planta, tindríem la zona de nit, que la seva distribució és correlativa pel que fa a les habitacions. Actualment trobem una gran suite amb un bany complet i un despatx, seguit d'una habitació per planxa i una altra habitació completa i un gran bany amb banyera.\nDes d'aquesta zona de nit, accedim a la planta superior que donen accés a dos meravelloses i grandioses habitacions, que podrien ser apartaments individuals, amb sostres sota teulada, cadascuna amb la seva zona d'estudi i bany privat. Aquestes dues habitacions gaudeixen d'una gran terrassa amb increïbles vistes.\nBaixant a la planta baixa, trobem un cuidat garatge per donar cabuda a dos cotxes, i una gran zona d'emmagatzematge amb enorme cabuda.\nAquesta fabulosa casa està situada al mateix centre de Vallromanes, just davant de l'escola municipal Els Tres Pins, molt a prop de tots els serveis, àrees comercials i mitjans de transport.\nEnvoltada de natura, molt a prop de el camp de golf de Vallromanes i zona hípica és sens dubte la millor opció per a aquells que busquen tranquil·litat i gaudi de l'entorn.\nA 15 km de la platja del Masnou, a 25 quilòmetres de Barcelona i 7 km de Granollers, és una zona perfecta tant viure-la com primera residència com de segona residència.


António Vitorino - Viquipèdia, l'enciclopèdia lliure\nVitorino al centre de la imatge l'any 1996\n12 de gener de 1957\n← Anita Gradin\nFranco Frattini →\nVa néixer el 12 de gener de 1957 a la ciutat de Lisboa. Va estudiar dret i ciències polítiques a la Universitat de Lisboa, esdevenint el 1989 membre del Tribunal Constitucional.\nMembre del Partit Socialista, el 1980 va ser escollit diputat de l'Assemblea de la República Portuguesa. A finals de la dècada del 1980 participà activament en la devolució del territori de Macau a la República Popular de la Xina.\nEn les eleccions europees de 1994 fou escollit eurodiputat al Parlament Europeu. El 1995 abandonà el Parlament Europeu per esdevenir Ministre de Defensa i Vicepresident del Govern pel primer ministre António Guterres. Abandonà el govern el 1997 a causa de diverses acusacions d'evasió d'impostos. Al ser exhonerat de qualsevol càrrec fiscal el setembre de 1999 fou nomenat membre de la Comissió Prodi, esdevenint Comissari Europeu de Justícia, Llibertat i Seguretat, càrrec que va desenvolupar fins al novembre de 2004.\n(castellà) Informació d'António Vitorino al Parlament Europeu\nAnita Gradin Comissari Europeu de Justícia, Llibertat i Seguretat\nObtingut de «https://ca.wikipedia.org/w/index.php?title=António_Vitorino&oldid=21343187»\nLa pàgina va ser modificada per darrera vegada el 18 juny 2019 a les 21:06.


Les Hauts de L'Escoulaou La Palud-sur-Verdon França - Ofertes d'hotels amb els MILLORS DESCOMPTES EN LÍNIA\nRoute de Cebiere, La Palud-sur-Verdon, La Palud-sur-Verdon, França, 4120 - Excel·lent ubicació - Veure al mapa\nAllotjament rural Prestigi (Prestige Cottage)\nMés informació sobre Les Hauts de L'Escoulaou\nConvenientment situat a La Palud-sur-Verdon, Les Hauts de L'Escoulaou és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes Hauts de L'Escoulaou també ofereix moltes instal.lacions per enriquir la seva estada a La Palud-sur-Verdon. Les carecterístiques més important de l'hotel inclouen habitació familiar, instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen jardí estan dissenyades per escapar i relaxar-se. Les Hauts de L'Escoulaou és un lloc ideal d'estada pels viatgers que busquin encant, comfort i facilitat a La Palud-sur-Verdon.\nLa Palud-sur-Verdon Pensions


el Centru » Ens presentem\nEl Centre d’Estudis Josep Ester Borràs és un centre de recerca, documentació i difusió historicosocial de Berga. Des del centre es duu a terme una tasca de recopilació de tot tipus de documentació i materials referents a la història social i sobretot al moviment obrer i al món llibertari d’arreu i en especial de l’Alt Llobregat i Cardener (Berguedà i Bages). Igualment, afavorim diverses iniciatives locals antiautoritàries per a la transformació social.\nL’associació funciona a partir de la voluntat dels seus socis i sòcies, el nombre dels quals no ha parat de créixer de manera lenta i progressiva. El funcionament s’articula a través de les assemblees setmanals o quinzenals que es duen a terme.\nEconòmicament es funciona principalment a través de les quotes dels associats i associades, dels ingressos obtinguts de les barraques de Patum i de la venda i l’edició de materials diversos. Destaquem aquí l’Agenda Llibertària, que es publica des del 2009 per tal de finançar els locals i les activitats.\nAl Centre es fan tot un seguit d’activitats organitzades, en gran part, per l’assemblea del Centre, com ara xerrades, tallers i cursos. També s’organitza i es participa en accions contra els abusos de poder i s’ha endegat un gran nombre de campanyes.\nTenim un extens fons històric de documents cedits per col·lectius, associacions o persones, o adquirits per nosaltres. Disposem del fons bibliogràfic d’Odette i Josep Ester, l’arxiu de la CNT i Joventuts Llibertàries de Berga i els arxius de moltes altres organitzacions.\nUna mica d’història de l’entitat\nL’1 de desembre de 1986 va ser fundat el Centre d’Estudis Josep Ester Borràs (CEJEB). Les persones fundadores provenien majoritàriament de la Confederació Nacional del Treball renovada, actualment Confederació General del Treball (CGT). Entre aquestes persones, destacava l’històric militant anarquista berguedà Ramon Casals Ramonet Xic.\nEl mes de maig de 1998 el Centre d’Estudis Josep Ester Borràs va organitzar la seva primera xerrada pública. Des d’aleshores, les xerrades, presentacions de llibres i altres actes públics han estat les principals activitats que s’hi han desenvolupat.\nL’any 2000 el projecte pren més força amb el naixement de l’Associació Cultural Columna Terra i Llibertat, i ràpidament les dues entitats passen a tenir un local al carrer del Balç, 4. Es crea, així, l’Ateneu Columna Terra i Llibertat i, des de llavors, es fa una lluita conjunta.\nEl nom del Centre és en honor d’un lluitador i anarquista reconegut de Berga. Josep Ester Borràs, àlies el Minga, va ser un lluitador anarquista durant tota la seva vida, va participar en les milícies antifeixistes, va dur a terme tasques organitzatives a la CNT i va ocupar-hi càrrecs d’importància, va participar en xarxes d’evasió de persones, entre les quals la Red de Evasión Ponzán, va ser represaliat en diferents camps de concentració, passant per Mauthausen, i va participar activament en organitzacions de persones refugiades i deportades polítiques.\nArxius Selecciona el mes Gener 2019 (2) Novembre 2018 (1) Octubre 2018 (3) Setembre 2018 (1) Maig 2018 (3) Abril 2018 (1) Octubre 2017 (1) Setembre 2017 (1) Juliol 2017 (1) Abril 2017 (1) Febrer 2017 (2) Novembre 2016 (4) Octubre 2016 (2) Setembre 2016 (1) Juny 2016 (1) Maig 2016 (2) Abril 2016 (1) Gener 2016 (2) Desembre 2015 (6) Novembre 2015 (5) Octubre 2015 (2) Juliol 2015 (2) Abril 2015 (2) Febrer 2015 (1) Desembre 2014 (2) Novembre 2014 (6) Octubre 2014 (3) Agost 2014 (1) Juliol 2014 (1) Juny 2014 (1) Maig 2014 (2) Abril 2014 (1) Març 2014 (2) Febrer 2014 (2) Novembre 2013 (3) Octubre 2013 (1) Agost 2013 (1) Juliol 2013 (1) Maig 2013 (3) Abril 2013 (4) Febrer 2013 (6) Octubre 2012 (1) Agost 2012 (1) Juliol 2012 (2) Juny 2012 (3) Maig 2012 (5) Abril 2012 (3) Març 2012 (1) Novembre 2011 (2) Agost 2011 (1) Juliol 2011 (1) Juny 2011 (2) Abril 2011 (3) Març 2011 (5) Febrer 2011 (1) Novembre 2010 (3) Octubre 2010 (7) Setembre 2010 (2) Agost 2010 (1) Juliol 2010 (7) Juny 2010 (1) Maig 2010 (3) Abril 2010 (2) Març 2010 (4) Febrer 2010 (3) Gener 2010 (3) Desembre 2009 (1) Octubre 2009 (4) Setembre 2009 (2) Juliol 2009 (4) Juny 2009 (1) Maig 2009 (2) Abril 2009 (5) Març 2009 (5) Febrer 2009 (5) Gener 2009 (2) Desembre 2008 (1) Novembre 2008 (2) Octubre 2008 (2) Setembre 2008 (2) Agost 2008 (1) Juliol 2008 (2) Juny 2008 (2) Maig 2008 (4) Abril 2008 (1) Març 2008 (6) Febrer 2008 (5) Gener 2008 (3) Desembre 2007 (1) Novembre 2007 (7) Octubre 2007 (2) Setembre 2007 (2) Juliol 2007 (1) Juny 2007 (3) Maig 2007 (2) Abril 2007 (1) Gener 2007 (1) Desembre 2006 (1) Novembre 2006 (1) Octubre 2006 (1) Agost 2006 (1) Juliol 2006 (2) Juny 2006 (2) Maig 2006 (1) Maig 2005 (1) Març 2005 (1) Maig 2004 (1) Desembre 2003 (1) Octubre 2003 (1) Setembre 2003 (1) Juny 2003 (2) Maig 2003 (1) Abril 2003 (3) Febrer 2003 (1) Agost 2002 (1) Maig 2002 (1) Abril 2002 (2) Març 2002 (1) Febrer 2002 (1) Desembre 2001 (1) Novembre 2001 (1) Octubre 2001 (1) Agost 2001 (1) Abril 2001 (1) Desembre 2000 (1) Setembre 2000 (1) Juliol 2000 (1) Abril 2000 (1) Juliol 1999 (3) Març 1999 (1) Gener 1999 (1) Octubre 1998 (1) Agost 1998 (1) Maig 1998 (1)\nCopyright 2019 Centre d'Estudis Josep Ester Borràs | Powered by WordPress | discover theme by antthemes


L’Ajuntament diu que la ZPR ha reduït un 67% la contaminació – Revista07500\non 16/12/2021 16/12/2021 ajuntament medi ambient\nL’Ajuntament diu que la ZPR ha reduït un 67% la contaminació\nSegons dades de l’ajuntament de Manacor, la Zona de Prioritat per a Residents (ZPR) ha aconseguit baixar fins a un 67% les emisions de diòxid de carboni (CO2) al centre de la ciutat. “Tot i que que des de 2009 el parc de cotxes del municipi ha augmentat més d’un 15%, fins arribar a ser més de 40.000 vehicles, hem aconseguit en molt poc temps reduir la contaminació”, assegura el batle Miquel Oliver, que es basa en dades de 2019 quan a la ciutat es produien fins a 60 tones de CO2 l’any, mentre que avui en dia han minvat fins a les 20 tones.\nEntrega de 2.351 signatures\nAquestes dades han estat posades damunt la taula en resposta a l’entrega, per part de Plataforma per Manacor (partit polític liderat per José Antonio Argiz), de fins a 2.351 signatures de particulars i establiments comercials en contra de la ZPR i perquè l’Ajuntament tiri enrere el projecte “perquè és perjudicial per tot el teixit de comerç local, i és dolent per a l’economia i els veïnats que viuen i la pateixen”.\nEn aquests moments s’han emès més de 1.800 autoritzacions per poder passar i estacionar en Zona de Prioritat per a Residents, 835 de les quals pertanyen a persones que hi tenen un aparcament i 727 més per a usos relacionats amb els comerços.\nPrevious Article Un 'fogueró' ocupant una plaça d'aparcament per a discapacitats\nNext Article Troben les restes de quatre dones a la fossa número 3


informacionsampa | Joan Oró\nINSJOANORO@XTEC.CAT · 973 268399\nGMAIL · CLASSROOM · MOODLE · CLICK EDU · LOGIN\nDes de l’AMPA volem començar l’any animant-vos a que us apunteu als *tallers/ xerrades* que impartirà el Daniel Gabarró. Aquesta actuació està realitzada coordinadament des del Pla Educatiu d’Entorn de la ciutat i l’AMPA.\nAquests tallers tenen com a innovació que estan pensats perquè hi participin pares i fills alhora. Creiem que aquesta dinàmica pot afavorir a ampliar la visió que tenim d’un mateix tema quan podem debatre’l entre tots i veure així els diferents punts de vista de pares i alumnes/fills. Després de consensuar-ho amb la direcció del centre s’han triat dos temes que creiem que ens afecten a tots i que ens poden ajudar.\nDimarts, *23 de gener* , a les 18:30h- *Bullyng*\nDimarts, *20 de febrer* , a les 18:30h- Comunicació i assertivitat entre pares i fills.\nDonat que el format de les xerrades ho requereix i que les places són limitades, us agrairíem que ens confirmeu l’assistència, enviant un missatge al vostre “pare/mare enllaç” el més aviat possible.\nAVÍS IMPORTANT PER ALS PARES DE 1R I 2N!\nLa xerrada del 23 d gener coincideix amb l’esquiada de 1r i 2n. Hem intentat canviar la xerrada del 23 de gener però *no ha estat possible* . Al centre els hi sap greu la coincidència però les dates amb el Daniel Gabarró les vam tancar a finals del curs passat per poder-nos assegurar que no ens quedàvem sense. Com que la data de l’esquiada l’ha posat fa poc el Consell Català de l’Esport, ja que està subvencionada, és comprensible que sigui molt difícil quadrar-ho tot. De totes formes es dóna la possibilitat que els pares/mares es puguin inscriure igualment encara que no hi siguin els nens. Disculpeu les molèsties i esperem que us animeu igualment a assistir a les xerrades!


CRÒNICA & POST PARTIT | LEVITEC HUESCA 97 – 73 ICG FORÇA LLEIDA – Força Lleida Club Esportiu\nInici/Actualitat/Notícies/CRÒNICA & POST PARTIT | LEVITEC HUESCA 97 – 73 ICG FORÇA LLEIDA\nAquesta nit s’ha disputat el partit de la jornada 11 entre el Levitec Huesca i el ICG Força Lleida en el Pavelló Municipal d’Esports, amb els dos equips en ratxa negativa i amb lluita de victòria.\nEl partit comença amb un Força Lleida, atacant fort i amb un Osca sense molta defensa, aprofitant els 1 vs 1, avançant-se mútuament i provocant que en els 3 primers minuts el Levitec Huesca es carregui de faltes. Després de l’empat 10-10 passem a un parcial de 14-4 a favor de l’Osca amb el que Jorge Serna demana temps mort mancant 2:30min per a acabar el primer quart. Després del temps mort l’Osca agafa ritme i s’escapa fins a final del primer quart amb un 34-17.\nL’inici del segon quart comença amb una millora dels de Lleida en la defensa a la recerca del rebot i atacant ràpidament amb intensitat per a cansar el rival, però el partit segueix estancat i no es nota millora amb els del ICG Força Lleida. La defensa de l’Osca és intensa i amb moltes mans, fet aprofitat per a treure’ls mancades i escurçar el marcador donant resultat i mancant menys de 3min per al descans, els de Serna aconsegueixen treure un parcial de 0-10. El partit segueix amb molta intensitat i acaba en la mitja part amb un 52-36.\nDesprés del descans l’equip ilerdenc surt amb una defensa molt diferent buscant el rebot més activament i intensament però el partit segueix igual amb un Osca que aprofita els rebots i s’escapa durant els primers 3 minuts fins a un 61-40 demanant un temps mort els de Jorge Serna.\nDesprés del temps mort el partit segueix igual d’intens amb el Força Lleida seguint per darrere de l’Osca fins a acabar el 3r temps en un 70-52.\nL’inici de l’última habitació segueix el partit amb la mateixa rutina, amb un Osca que es troba còmode amb diversos triples seguits al que Lleida demana temps mort sense baixar els braços, però el cansament del partit fa que tot el joc es disputa amb un Osca molt superior amb un percentatge d’encert. El partit acaba amb un 97-73 en el marcador a favor dels d’Osca


OLPC, o l’èxit d’un fracàs | Anotacions al marge\nOLPC, o l’èxit d’un fracàs →\nOLPC, o l’èxit d’un fracàs\nPosted on dilluns 21, gener, 2008\tby Giorgio Grappa\nPotser és massa aviat per assegurar que el projecte OLPC ha fracassat. És veritat que els successius retards, els intents de boicot, les sorprenents i de vegades absurdes entrades i sortides d’aliats, i, finalment, la quasi segura impossibilitat d’arribar a oferir aquestes màquines al preu quasi simbòlic de 100 $ (simbòlic per als qui vivim al “primer món”, però probablement una fortuna per als destinataris inicials d’aquests ordinadors), no responen a la imatge d’un projecte triomfador. Tanmateix, és innegable que OLPC, abans fins i tot d’arribar a completar-se, ha tingut un impacte inesperat en el mercat informàtic.\nDes que, el 2005, Nicholas Negroponte va presentar el projecte OLPC, s’han produït una sèrie de canvis importants. El més cridaner és els fabricants d’ordinadors “normals” (o els fabricants “normals” d’ordinadors) han descobert un mercat que, fins aquell moment, ignoraven: el que podríem anomenar de màquines “mínimes” (pel que fa a la configuració) o “essencials” (perquè només poden fer les coses més bàsiques). El fabricants s’han adonat (per fi!) que hi ha molta gent que no es gastarà 1.200 € (més la quota mensual de connexió a Internet) en una màquina que només han de fer servir per navegar, per mirar el correu i, molt de tant en tant, per escriure algun document senzill; però que hi ha gent (i sembla que també és molta) que sí que es gastaria entre 200 i 500 € en una màquina més modesta que els permetés fer totes aquestes coses.\nAixí, en els darreres anys (crec que, sobretot, en el darrer any), hem assistit al naixement d’una oferta que, fins ara, no existia: per dotzenes es poden comptar, ara, els ordinadors, de sobretaula i portàtils, que no arriben als 600 € i que satisfan perfectament les necessitats habituals d’un usuari domèstic, d’un usuari no especialitzat i no professional.\nTot i això, no crec que el sector privat tradicional arribe, de moment, a cobrir el sector a què va dirigit l’OLPC, de manera que desitge molta fortuna als impulsors d’aquest somni i continue esperant el moment en què els europeus (i no només els americans, com fins ara) també podrem col·laborar-hi adquirint-ne un pel preu de dos.\n2 respostes a OLPC, o l’èxit d’un fracàs\ndilluns 21, gener, 2008 a les 16.18\nNo crec que el projecte hagi fracassat. El Negroponte sempre diu que es tracta d’un projecte educatiu, no d’un projecte per a vendre portàtils, així que si no arriben als 100$, tampoc no passa res. Total, se suposa que qui paga no és la població directament, sinó els governs.\nPerò és cert que encara no s’arriba a les xifres que s’imaginaven a l’inici.\nI també és cert que els fabricants han arribat a la conclusió que no pot ser que els preus siguin sempre alts i comencen a sortir cosetes baratetes i maques, penso sobretot en l’EeePc. 🙂\ndilluns 21, gener, 2008 a les 18.21\nTens raó, Rafael, havia oblidat que, en realitat, els tractes entre OLPC i alguns països (del 3r món o en desenvolupament, no anem a filar tan prim) van per aquest camí, que els governs paguen els ordinadors i els distribueixen (això esperem) entre els nens.\nEsperem que, si més no, s’arriben a les xifres de producció i de distribució que s’havien marcat com a objectiu; el tema dels costos, però, em pense que deu de ser molt difícil d’encertar, i més en un camp on tot canvia d’un dia per altre.\nParlant dels EeePC, supose que ja hauràs llegit la notícia que ens ha arribat a la llista.


Destapat un frau de 7.000.000 d'euros mitjançant la comercialització de productes electrònics procedents de la Xina – Actualitat Penal\nEl polígon Cobo Calleja, a Fuenlabrada, és un dels llocs on s'ha dut a terme gran part de l'operació.\nLa Policia Nacional i l’Agència Tributària, s’està dut a terme un operatiu policial en diverses províncies espanyoles contra una organització composta per ciutadans xinesos implicats, presumptament, en delictes de frau fiscal, blanqueig de capitals i pertinença a organització criminal. S’estan duent a terme diverses detencions de ciutadans de nacionalitat xinesa, principalment, així com registres dels seus habitatges particulars i dels domicilis socials de les empreses que regenten, algunes de les quals es troben al polígon industrial de Cobo Calleja, situat al madrileny municipi de Fuenlabrada. L’operació està sent dirigida pel Jutjat d’Instrucció nº 4 de Móstoles que ha declarat el secret de les actuacions.\nLa investigació va començar a mitjans de 2017 per una denúncia presentada per la Unitat Central de Delinqüència Econòmica i Fiscal (UDEF central) de la Comissaria General de Policia Judicial. Posteriorment l’Oficina Nacional d’Investigació del Frau (ONIF) de l’Agència Tributària es va unir a la investigació un cop obertes les diligències prèvies pel jutjat.\nLa investigació està centrada en l’estudi d’una organització dedicada a la importació de mercaderies procedents de la Xina, amb destinació a Espanya, infravalorant els valors declarats a la duana amb el consegüent frau a la Hisenda Pública tant en els drets d’importació, en l’IVA com en l’Impost sobre Societats.\nL’organització, que controla tant la producció a la Xina com la posterior comercialització dels productes a Europa, està especialitzada en el sector de l’electrònica (piles, accessoris per a mòbils, etc.) i il·luminació (leds, halògens, tubs fluorescents, etc.), comercialitzant molts dels productes amb marca pròpia tant en botigues físiques com virtuals.\nL’organització vindria operant almenys des de l’any 2013, utilitzant per a això diferents empreses algunes d’elles amb permanència en el temps. Durant la investigació s’ha detectat l’existència de vendes ocultes per a les que l’organització disposa d’una xarxa de comercials distribuïts per la geografia espanyola que s’encarreguen de la recollida de diners en efectiu i que, per tant, s’escapa del control de la Hisenda Pública. Els delictes investigats són delictes contra la Hisenda Pública, delicte de blanqueig de capitals i pertinença a organització criminal. La quantificació del frau estimat des de l’any 2013 fins a l’any 2017 ascendeix a gairebé 7 milions d’euros. En l’operatiu s’estan realitzant detencions, entrades i registres en domicilis particulars i seus socials a la província de Madrid, Toledo, Pontevedra, Alacant, València i Barcelona. En aquest operatiu hi participen agents de la Policia Nacional i funcionaris de l’ONIF de l’Agència Tributària de les dependències d’inspecció de València, Alacant, Toledo i Barcelona.


Prova i error: Sòfocles al Líban\nSòfocles al Líban\nOriol Broggi acaba d'estrenar al Teatre Romea l'obra candidata a ser la joia de la temporada teatral de Barcelona. Es tracta d''Incendis', de l’autor canadenc-libanès Wajdj Mouawad, i es presenta com una "tragèdia contemporània" d'alt voltatge, ambientada al Líban de la llarguíssima guerra civil.\nSi per a alguns el director ja és prou reclam per córrer a treure entrades, a molts altres no els quedarà més remei que seguir-los en descobrir la parella de ball protagonista: Julio Manrique i Clara Segura. Poca broma.\nFins i tot el Romea s'ha transformat com mai per l'ocasió. A la manera del Teatre Lliure, una grada suplementària posterior fa que l'espectador rodegi l’escenari, que baixa al nivell de la platea i s'enfarina amb la sorra i el fang d’un Beirut assolat.\nEn aquesta arena es desenvolupa l'acció; el duríssim viatge físic i emocional de dos germans bessons a la terra de la seva mare, esperonats per un inquietant testament, a la recerca de la persona que mai van acabar de conèixer en vida.\nJo només en vaig veure un fragment el dia de la presentació, per la qual cosa, estrictament, no la puc recomanar. Tot i així, la primera impressió va ser si més no impactant. A més, penso fer un vot de confiança a un director que ha demostrat ser un mestre portant a escena tragèdies clàssiques. Vull veure com se’n surt Sòfocles al Líban...\nPublicat per Pau a 2/23/2012\nHi anirem! Tant per la recomanació com pel director i els actors, dels que som fans totals.\n24 de febrer de 2012, a les 0:15\nNo ha estat una funció més. Ha estat una EXPERIÈNCIA TEATRAL, així en majúscules. Encara estic trasbalsada...\n25 de febrer de 2012, a les 12:02


Émilie de Rodat - Viquipèdia, l'enciclopèdia lliure\n19 setembre 1852 (65 anys)\nVilafranca de Roergue (França)\nÉmilie de Rodat (6 de setembre del 1787, Druelle - 19 de setembre del 1852, Villefranche-de-Rouergue) fou una religiosa francesa, fundadora el 1819 de la Congregació de les Germanes de la Sagrada Família i és venerada com a santa per l'Església Catòlica.\nÉmilie era la filla petita de Jean-Louis de Rodat i Henriette de Pomayrols, una família que pertanyia a l'antiga noblesa de Rouergue.\nDesprés del fracàs de tres intents de la vida religiosa, es reuní amb la seva àvia a Villefranche-de-Rouergue, a Aveyron, en una mena de comunitat que agrupava ancianes religioses i d'altra gent pietosa.\nEl 1815, sentint un pesar per la desaparició de les escoles lliures de les Ursulines, obrí una escola a la seva habitació, tot i l'aforament de quaranta estudiants. Freqüentment hagué de traslladar-se a locals més i més grossos fins que pogué comprar, el 1817, l'antic convent dels Franciscans conventuals.\nFou allà on el 1819 fundà la Congregació de les Germanes de la Sagrada Família de Villefranche. Les germanes de la nova congregació dedicada a l'ensenyament atengueren els fills dels pobres i també atengueren els malalts. Quan morí, foren quaranta les "cases" de la congregació obertes a diferents països.\nDesprés de la seva mort fou enterrada en una capella del jardí del santuari de la Mare de Déu de La Salette, on la seva tomba es convertí en un lloc de peregrinació. El seu cos es conserva a la capella del convent de la Sagrada Família.\nÉmilie fou beatificada el 9 de juny del 1940 pel Papa Pius XII i canonitzada el 23 d'abril del 1950. El seu santoral se celebra el 19 de setembre.\nISNI: 0000 0001 2096 4104\nObtingut de «https://ca.wikipedia.org/w/index.php?title=Émilie_de_Rodat&oldid=26446482»\nLa pàgina va ser modificada per darrera vegada el 23 feb 2021 a les 02:07.


L'adeu de Valverde reforça el lideratge d'Enric Mas en el Movistar Team 2022\n04 juliol 2022 05:50\nEl mànager del Movistar Team, Eusebio Unzué, ha assegurat a la presentació de l'equip masculí, femení i d'eSports que han de ser «ambiciosos» d'acord amb les millores vistes durant el 2021 i amb uns esforços, en l'equip masculí, pensats per reforçar el lideratge de l'artanenc Enric Mas i donar el millor acomiadament possible a Alejandro Valverde.\n«Estam obligats a ser ambiciosos i sobre motius reals. Aquest 2021 vàrem viure la progressió de molts dels nostres joves, que ja estan preparats perquè arribin moments molt interessants a l'equip. L'arribada dels nous va ser un reforç molt interessant, i, per altra banda, la confirmació i progressió d'Enric Mas ens fa confiar que és un home més segur de si mateix, preparat per liderar aquest equip i amb l'objectiu de guanyar les grans voltes», va manifestar Unzué.\nDes d'Alacant, on l'equip ha estat concentrat aquesta pretemporada, Unzué va reconèixer també que serà un 2022 especial per l'adeu d'Alejandro Valverde. «Serà el tancament d'Alejandro Valverde i volem continuar aprofitant el privilegi de continuar gaudint un any més del que aporta a l'equip. Hem de seguir tots motivats i de la mà en el camí que Alejandro ens marca, de seguir gaudint de la bicicleta», va reivindicar.\n«Durant l'any deixarà moments esportius importants i l'acomiadament serà molt emotiu. Segur que per l'afició també. M'agradaria aprofitar cada moment amb ell per agrair-li el que ens ha Donat Durant aquests 20 anys, perquè s'ho mereix. Per això, la nostra idea és cobrir el calendari Espanyol i tenir-lo en la majoria de proves», va augurar.


Ràdio Balaguer - Els centres escolars de Balaguer preparen les jornades de portes obertes, que en el cas dels de primària es faran del 6 al 9 de març i amb mesures Covid. Les llars d'infants les duran a terme més endavant\nEls centres escolars de Balaguer duran a terme les seves jornades de portes obertes entre el 6 i el 9 de març.\nEl primer centre en fer-les serà l'escola Gaspar de Portolà, que les realitzarà el dissabte 6 de març en dos torns, a les 5 i a les 6 de la tarda. Per assistir-hi cal demanar cita prèvia al telèfon 974 44 58 34.\nEn el cas de l'Escola Mont-roig, també es faran en dos torns de grups reduïts. Seran el diumenge 7 de març a les 11 i a les 12 del migdia. També cal reservar al telèfon 973 44 95 66.\nPel que fa a l'escola La Noguera, les realitzarà el dimarts 9 de març a les 5 de la tarda i també amb cita prèvia. Cal fer la reserva al telèfon 973 44 63 25.\nPel que fa a les llars d'infants municipals, es preveu que es puguin realitzar també jornades de portes obertes, al voltant de Setmana Santa.\nPel que fa als centres d'ensenyament concertats, l'Escola Vedruna les realitzarà els dies 6 i 7 de març en 3 sessions cada dia, a 2/4 d'11, 2/4 de 12 i 2/4 d'1 del matí. Per assistir-hi cal també cita prèvia, que es pot demanar online a vedrunabalaguer.cat o bé al telèfon 973 44 51 64.\nL'escola Pia, per la seva banda, usarà la mateixa fórmula de l'any passat, amb visites concertades amb el seu director. Es poden fer de dilluns a divendres a la tarda o dissabte al matí i cal reservar-les al telèfon 973 44 57 27.\nPel que fa a la secundària, les preinscripcions d'ESO es duran a terme del 17 al 24 de març.


Btt Argentona: Com qui no vol, visitem 2 cops la Torrassa!!!\nAcabem una altra setmana de treballs i ens disposem a gaudir d’un nou cap de setmana de btt.\nComencem dissabte amb una altra trobada a la Plaça Nova. Puntuals a les 08:00 ens trobem en Pepe C, Quim M, Jordi T, Manel V, Josep, Oscar E, Jordi S, Tino LL, Robert D i Salva B.\nAvui en Jordi S té l idea d’anar a fer algun tram dels corriols per la zona de la Torrassa per on havíem rodat fa unes setmanes guiats per en Jordi R, encara que no tenim clar que siguem capaços d’enllaçar-los correctament.\nPerò això ja ho veurem, de moment sortim cap a l’Agility i rodem riera amunt cap a la Riera de Dosrius. En principi pujarem cap a Sant Carles i ho farem enfilant-nos cap a Can Belluguins, per això hem de passar per dins del pont que passa per sota de la carretera, cosa que de seguida hem vist que seria feina complicada. Les continues pluges dels últims mesos han malmès el pas, axaragallant-lo i fent créixer les herbes, fent impossible no posar peu a terra....molta feina a fer si s’ha d’arreglar.\nDe nou sobre la bici ens enfilem cap a Can Belluguins, vorejant les restes de la casa per entrar al primer tram de corriol de la sortida, que per desgràcia no serà per a molta estona. De seguida sortim a tram de pista i comprovem que la majoria dels corriols que hi havia per anar pujant mentre travessàvem les Malloles de Can Pins, han desaparegut amb els treballs de desforestació que s’estan portant a terme, així que no tenim més remei que rodar per la pista cap al Turó de Can Ribot, on encara podrem fer algun corriol en els últims trams.\nPugem cap a les Planes de Can Ribot tot fent el corriol alternatiu que ens evita passar pel costat de la casa, i continuarem rodant cap a Sant Carles on ens deixem caure cap al restaurant, que com sempre passarem de llarg i trenquem a la dreta per seguir baixant fins acabar sortint a Ca l’Arumí.\nAra ens toca travessar la carretera i enfilar-nos cap a la Pedrera dels Dous. A l’acabar-se l’asfalt trencarem a l’esquerra i entrem de nou en corriols de pujada passant arran de les ruïnes de Can Cames.\nAl igual que fa dos setmanes, seguirem baixant pels corriols que normalment fem de pujada quan entrem per la pista del Camí de Can Coll a l’alçada de l’ermita, per tot just abans d’arribar-hi seguir fent corriols mentre travessem el Bosc de Can Suarí, fins a acabar baixant a la zona de Can Casavella. Un bon tram de corriols de baixada a l’espera del que ens espera.\nA partir d’aquí, poc més de 4 quilòmetres d’un continu puja-baixa resseguint els corriols que trobem mentre recorrem el Bosc de Can Bruniquer....\n....potser les exigents pujades fan que no es gaudeixi del tot els trams de baixada, però sempre és d’agrair fer trams diferents, malgrat no ho sembli quan aprofitem per aturar-nos, reagrupar-nos i mirar d’agafar una mica d’esma de cara al que encara ens queda....\n....i ens queda la pujada on l’últim cop vam haver de posar peu a terra per la forta pendent del terreny i avui no serà diferent, excepte els afortunats que poden gaudir de la opció Turbo de la seva e-bike. Continua pendent de fer aquest tram de baixada doncs segueix tenint una pinta impressionant.\nFins aquí no hem trobat a faltar l’ajut del GPS, però la ruta havia d’anar encaminada a seguir pujant per corriol cap a les Pla dels Garrofers i en aquest punt no hem sabut trobar l’entrada del corriol i ens hem endinsat en una feixuga pujada per pista fins a sortir al Pla de la Bassa del Llop tot just per sota de la Torrassa. Llarga pujada per pista que ha enlletgit el que portàvem de sortida.\nQue hi farem, posats a arreglar la sortida i aprofitant on som, no tenim millor opció que fer una baixada clàssica pel Dragon Khan, que com sempre és una opció que no decep a ningú.\nAquí com sempre aprofitem per baixar cadascú al seu ritme i avui res millor que aprofitar la roda d’en Quim M que ens donarà un plus de seguretat i a l’igual aconseguim a aprendre alguna cosa resseguint la seva traçada.\nEns reagruparem a baix abans de travessar la carretera i baixar cap a Dosrius mentre voregem la riera del Far.\nPer avui sembla ser que ja en tenim prou i si volem gaudir de l’esmorzar de costum, no podem perdre gaire més temps, així que ens toca rodar per la riera cap a Argentona.... ens esperen ja al Centru per fer honors a la equipació del Bicigaló.\nAcabat l’esmorzar tornada capa casa, hi ha deures familiars a complir abans de tornar a trobar-nos demà a la Plaça Nova.\nI és que diumenge, malgrat l’anunci d’en Joan B que serà avui serà baixa, ens reunim a la Granja.com en Francesc M, Javier, Rafael F, Toni P, Salva M, Pere B, Robert D, Jordi S i Salva B. Avui també ens acompanyarà en Dani P que esperem que no s’ho hagi passat del tot malament i ens torni a acompanyar sempre que vulgui.\nCom avui no tenim el nostre guia espiritual, haurem d’improvisar i de moment arrencarem com casi sempre cap a l’Agility i comencem a rodar riera amunt.\nNo costarà gaire encaminar la sortida i és que només dient quatre topònims de llocs cap a on podem anar. n’hi ha prou per convèncer al grup...potser pensen: “per on collons diu ara aquest beneit??? No farem pas que ens ho faci entendre, apa, pedalem i que surti el que sigui!!!” Jajajaja\nDoncs, la intenció serà encaminar-nos cap a La Roca del Vallès que a l’igual que ahir el Dragon Khan, és una opció que no ens decep mai. Així que a rodar cap a la riera de Riudemeia i comencem els primers trams de pujada cap a Can Roviró, on avui trencarem al’esquerra per endinsar-nos en els corriols que ens van pujant cap a Can Vinyamata.\nAvui hem parlat de mirar de fer un ritme al “xup-xup”, el que ve sent un ritme més o menys assequible que ens permeti anar fent sense haver de parar gaire, però en aquests primers trams ja veiem que la cosa serà complicada, en Salva M i en Dani comencen a pujar el ritme i el grup s’estira. De fet, la intenció era agafar el corriol alternatiu passat Can Vinyamata per anar a enllaçar amb els Galzerans, però quan hi hem arribat, el cap del grup ja era dalt de la pista, així que no hem pogut saber si és veritat que el corriol s’està tancant.\nUn cop dalt, aprofitem per immortalitzar la sortida....\n....abans de fer un tram de pista i ens tornem a enfilar a fer els corriols que travessen el Bosc de Can Païssa, per continuar baixant cap a la zona de Ca l’Argent. Fem els corriols de baixada més o menys ràpid i és que la zona ja és força coneguda i tots tenim clar cap a on anem, de totes maneres abans d’entrar al Bosc de Can Planes convé reagrupar-nos.\nReprenem la marxa travessant el Bosc de Can Planes anant a fer el Corriol de la Creu per anar enllaçant els sinuosos i divertits corriols que ens baixen cap a la carretera de La Roca del Vallès, que hem de travessar per vorejar Can Company i entrar al Torrent de Sant Miquel que avui farem en la seva versió clàssica abans de tornar-los a enfilar de pujada en direcció al Pla de l’Espinal, on hem pogut comprovar que les màquines ja hi han estat treballant i han desforestat els trams finals, convertint el que podíem considerar un sender, en una mena de pista plena de restes de branques per tot arreu.\nUn cop a dalt, se’ns obren tot ple d’alternatives, però sembla ser que volen dirigir-se cap a la Torrassa del Moro, així que travessem el Pla de l’Espinal i farem uns metres de pista, abans d’entrar de nou en corriols que ens pugen cap a Sant Carles.\nAl trepitjar l’asfalt de la urbanització tornem a fer corriol corejant el Turó dels Castellans, que enllaçarem de baixada amb els que travessen el Bosc de Can Poc per dirigir-nos a recórrer el corriol de la Pistola, fins acabar sortint a la carretera que baixa a Santa Agnès de Malanyanes, que travessarem per deixar-nos caure fins a sortir a Ca l’Arumí.\nIgual que dissabte ens tornem a enfilar cap a la pista del Camí del Coll, però avui farem la pista per sota de la Pedrera dels Dous i rodarem fins passada l’ermita, on entrem de pujada a corriolejar fins a dalt de la Torrassa del Moro. El que té el btt, fa 24 hores estavem al mateix punt pero fent-lo de baixada.\nCom és normal un cop a dalt de la Torrassa, ni la flaire a botifarra a la brasa que aclapara tot l’ambient serà capaç de fer-nos aturar....bé, no és del tot veritat doncs en Toni P encara ha tingut temps de comprar alguna beguda que ajudi a recuperar forces.\nVolíem no allargar gaire la sortida i el tram de la Torrassa farà anar malament a algú, però tenint en compte que ara ens espera la baixada pel Dragon Khan, esperem que ens faci oblidar per un moment el remordiment de que la família ja fa una estona que en està esperant a casa.\nDoncs apa, baixem cap al Pla de la Bassa del Llop i anem a buscar l’entrada del Dragon on decidim fer-lo en la seva versió més o menys clàssica mirant de no allargar-lo massa i amb aquesta intenció ens deixem anar corriol avall, gaudint del divertit traçat....fins que, encara als primers trams de baixada, de cop i volta destalonament de la roda del davant. Segur que la presència de pedres en el tram combinat amb anar massa baix de pressió, és la causa de l’avaria, però no és hora de lamentar-se i amb l’ajut d’en Pere B i en Robert D posem una càmera, inflar i a tornar a rodar. De totes maneres la resta del grup no ha girat cua....ens deuen estar esperar a algun creuament???\nDoncs sembla que no, mentre estem en tasques mecàniques, la resta ja ha fet el Dragon Khan sencer i aprofiten abans de travessar la carretera per fer alguna foto.\nLa resta anirem gaudint de la baixada amb l’esperança de retrobar-nos amb el grup. Arribem a la carretera i no hi són.....baixem per la riera del Far cap a Dosrius i tampoc els trobem. Potser han fet alguna variant i encara estan baixant??? Missatge de whatsapp indicant que ja estem a Dosrius i resposta que es esperen a la BDF.....collons si ja estan a Argentona!!!! Jajajaja\nDoncs no ens queda més remei que rodar per la riera de tornada cap a Argentona, on en Pere i Salva no tindrem temps de passar per la Plaça Nova. Compromisos familiars faran que aquesta setmana no puguem gaudir del piscolabis i sobretot de la bona companyia del grup.....ens conformarem amb veure les fotos!!\nUna bona sortida que esperem que hagi estat de l’agrat d’en Dani P i que el faci tornar a acompanyar-nos sempre que vulgui.\nLa propera setmana més i millor... o no, perquè alguns anirem a al 24ª Corriols de Canet a veure si podem gaudir i patir dels corriols de la zona, que per les opinions de la gent que hi ha participat en altres edicions té força bona pinta.\nPublicado por Salvador B. en 12:31


SEPROAN - PROTECTORA D'ANIMALS DE SALLENT: d’abril 2010\nKARINA --- Fa 6 anys que esta a la protectora!\nNascuda el 2007. La Karina va estar molt de temps vivint en una zona de camps al costat del seu inseparable Valentí. Van entrar molt jovenets al refugi. És una gosseta molt simpàtica i amb uns ulls preciosos, de mida mitjana i més aviat tranquila. Amb els desconeguts és una mica tímida però molt molt carinyosa amb tothom. Ens agradaría una casa per ella en companyia del seu Valentí.\nPer a més informació seproan_sallent@hotmail.com\nPublicat per Seproan a 7:53 Cap comentari:\nEtiquetes de comentaris: adopció conjunta, Femella\nVALENTÍ..........Fa 6 anys que esta a la protectora!\nEl Valentí va estar molt de temps vivint en una zona de camps al costat de la seva estimada Karina. Al principi tenien por de les persones però en poc temps van començar a confiar. Valentí, nascut el 2007, és un mascle encantador. Tremendament afectuós, res a veure amb la seva carona de "noi dolent". Es porta genial amb els altres gossos. Fa 6 anys que hi es a la protectora i necessita una família i una llar. Per a ell un final feliç seria amb la seva estimada Karina, encara que ja sabem que és gairebé un impossible ... ho volem aconseguir ja que són inseparables.\nPublicat per Seproan a 7:08 Cap comentari:\nEtiquetes de comentaris: Mascles\nHa sortir el seu àngel....ADOPTADA!!!!!!!.....CIÓ\nLa Ció la vam recollir del carrer, l'havien atropellat i arrossegava les potetes de darrere. Per sort s'ha anat recuperant i camina i es mou perfectament però li ha quedat malament la cua, ja que no la pot moure i pateix incontinència. Sabem que és un cas difícil, que possiblement passi la seva vida amb nosaltres a la protectora, però pot ser que hi hagi un àngel per a ella que la vulgui com es mereix. És una gateta molt afectuosa i agraïda amb les persones, sempre buscant una carícia. Amb altres gats no està tant a gust. Té uns 5 anys i és negativa en FIV i leucèmia.\nPublicat per Seproan a 19:08 Cap comentari:\nALOY - -----ADOPTADA!!!!\nL'Aloy té aproximadament dos anys, del 2008. És afectuosa i tolera molt bé els altres gats. Li agrada que estiguin per ella i la acariciïn. Necessita una llar on sentir-se estimada. Està esterilitzada i és negativa en FIV i leucèmia.\nPublicat per Seproan a 18:58 Cap comentari:\nNascuda el 2007. La Grace la van abandonar al carrer ben joveneta. Té un ullet malament i per aquest motiu no la vol ningú. Es porta molt bé amb altres gats i és negativa en FIV i leucèmia. ADOPTADA\nPublicat per Seproan a 18:34 Cap comentari:\nLLORÓN - ADOPTAT\nMascle de 3 anys. Compatible amb altres gats. Està castrat i és negatiu en FIV i leucèmia.\nPublicat per Seproan a 18:16 Cap comentari:


Guanyadors del Bauwelt Award 2017 i seleccionats a l’EUMies Award! | CÍCLICA | [space·community·ecology]\nGuanyadors del Bauwelt Award 2017 i seleccionats a l’EUMies Award!\nReprenem aquest blog per anunciar-vos que el nostre projecte de Recuperació del sistema de Reg a les Hortes Termals ha estat premiat, juntament amb 5 projectes més amb el Bauwelt Award 2017 organitzat per la revista alemanya Bauwelt en cooperació amb Messe München en el marc del congrés BAU que se celebrarà a mitjans del proper mes de gener a la ciutat alemanya de Munich.\nEl guardó vol servir per incentivar i reconèixer la feina de joves despatxos com el nostre atorgant premis a la primera obra desenvolupada de 6 despatxos diferents.\nEl premi té una llarga trajectòria i aquesta n’és la desena edició. Enguany ha rebut més de 340 projectes candidats. El jurat ha estat composat per: Donatella Fioretti (Bruno Fioretti Marquez Architekten, Berlin), Ritz Ritzer (bogevischs buero, München), Martin Fröhlich (AFF Architekten, Berlin), Jean Philippe Vassal (Lacaton Vassal, Paris), Kaye Geipel (Bauwelt, Berlin) i Theresa Krenn (studio Uek, Wien).\nNo cal dir que ens omple de satisfacció que el jurat i la pròpia revista Bauwelt s’hagi interessat i hagi donat valor a un projecte com aquest en què el procés és tant o més important que el resultat final i en què la intervenció física passa sovint desapercebuda.\nEl projecte serà publicat acompanyat d’una breu entrevista en el proper número de la revista juntament amb la resta de projectes guanyadors. L’entrega de premis tindrà lloc el proper dijous 19 de gener a Munich dins del congrés BAU 2017 on farem una breu presentació.\nLes bones notícies venen per partida doble i volem anunciar-vos que pel mateix projecte hem estat seleccionats per l’European Union Prize for Contemporary Architecture – Mies van der Rohe Award. El premi EUMies Award és un guardó biennal que reconeix els millors projectes d’arquitectura contemporània fets a nivell europeu. És un guardó que ja té una llarga trajectòria i ha premiat al llarg de totes les seves edicions alguns dels millors exemples d’arquitectura fets en els últims anys. El resultat no el sabrem encara fins d’aquí uns mesos quan s’hagi reunit de nou el jurat.


2014 agost - Informatica.CAT\nPosts from agost de 2014\nEls menors de 35 anys prefereixen les ‘tablets’ als ordinadors\nUn 40% dels joves de 18 a 34 anys utilitza una tableta\nEls joves prefereixen utilitzar una tableta enfront d’un ordinador de sobretaula, essent els majors consumidors d’aquests dispositius mòbils segons un estudi publicat per la web Cnet. L’informe adverteix que més de la meitat dels joves d’edats compreses entre els 25 i els 34 anys ja disposen d’una tableta personal, mentre que el consum de tabletes entre els joves de 18 a 24 anys mostra que un de cada tres ja té una ‘tablet’ per consumir principalment vídeos online però també per consultar coses de la feina després de la jornada laboral.\nL’estudi de la web Cnet s’ha centrat en enquestes a més de 23.500 joves de 43 països sobre el tipus de dispositius que utilitzen habitualment. Així doncs, queda palès que la pràctica totalitat dels joves menors de 34 anys tenen un ‘smartphone’, però en el cas de les tabletes el percentatge de gent jove que en té es centra entre els que ronden o superen la trentena. Així doncs, de la totalitat dels enquestats, un 40% ha comprat una tableta per reemplaçar el seu vell ordinador de sobretaula o el portàtil.\nD’aquestes dades es desprèn que la indústria del PC no travessa un bon moment des de la irrupció de les tabletes ja fa 4 anys. Des de fa algun temps els fabricants no aconsegueixen remuntar les vendes d’ordinadors de sobretaula i de portàtils i aquesta situació es deu principalment a la irrupció de les tabletes i els ‘2 en 1’, que han aconseguit que en comptes de renovar els vells ordinadors els joves optin per adquirir una tableta. L’últim estudi de IDG, empresa coneguda per les seves anàlisis en el sector de les tecnologies de la informació, deixa patent una vegada més que la tendència continua. Continue reading »


Els regals, presents, dons, ofrenes,... • Ràdio Capital de l'Empordà\nA aquestes altures de l’any, ja fa alguns dies que hi ha les llums de Nadal penjades a més d’un poble, apunt per a ser enceses cap a finals de mes.\nFa uns anys, les llums i les nadales pels carrers eren típiques dels dies a prop del 24 de desembre, ara el que comença més tard ho fa un mes abans. I nosaltres no som dels més exagerats, a alguns països americans comencen a posar arbres de Nadal als aparadors per l’agost.\nÉs ben sabut que aquets detalls ens porten al recordatori de pensar amb els regals de tota la família, amics,… i ens convida al consumisme més que exagerat, vaja! estratègia de màrqueting.\nPosats a elegir, ara que està de moda en aquest país, jo elegeixo caminar cap a la coherència i convido a participar-hi a qui s’hi vulgui apuntar.\nDir-vos que la meravellosa península dels ibers consumeix 160 milions de raspalls de dents de plàstic a l’any. Plàstic que no es desfà i acaba al fons d’alguna costa entre d’altres: la nostra costa Brava i retallada.\nA vegades a l’hora de fer regals les idees se’ns acaben per això he pensat que aquest llistat d’objectes residu zero pot servir d’inspiració i així anar substituint el què compràvem de plàstic per materials més reciclables:\n-raspall de cabells, raspall de dents i pintes de fusta\n-Sabons sòlids pel cos, cabells, afaitar, roba i plats\n-pasta de dents sòlida\n-xinxetes de fusta\n-plomes i bolígrafs de fusta\n-bosses de cotó per anar a comprar aliments secs a granel\n-bosses de cotó per a guardar verdures al calaix de la nevera\n-Palles per beure líquids de fusta, metall o paper\n-termos metàl·lics o de vidre\n-Compreses i bolquers de roba\n-Fregalls de fibra de carbassa\n-Draps de cotó i cera d’abella reutilitzables per tapar menjar o embolicar l’entrepà.\n-Joguines de fusta.\nEl meu pare encara en parla de la baldufa que li cagava cada any el tió, aquesta si que ja està formant part de la terra altra vegada,… no era de plàstic.


Carta de benvinguda als polítics trànsfugues | Article d’Olga Ruiz\nCarta de benvinguda als polítics trànsfugues\nEl mercadeig polític d’hivern s’ha tancat i els escollits ja poden abjurar de tot en el que van dir creure\n05 de de gener del 2021. 17:28\nEl mercadeig polític d’hivern s’ha tancat, gràcies a tots els participants. Els escollits ja poden començar a defensar els seus nous principis, no es tallin i reneguin del que pensaven fins ahir, posin especial interès a apostatar, vituperar, abjurar, abominar, repudiar i si és necessari injuriar allò en què van dir creure, somriguin, mostrin-se il·lusionats i, si en algun moment algun periodista els inquieta, recordin: els conversos no són vostès sinó els seus partits polítics d’origen, irreconeixibles sobtadament. Somriguin i pensin en el prometedor futur que els espera, visualitzin-se als seus nous despatxos, en els seus nous escons, en els seus nous principis. El seu nou partit polític els necessita, sí, però pensin que cadascun de vostès necessita encara més el seu nou partit polític. Transfuguisme o mort, aquest és el lema.\nEn uns dies rebran l’argumentari complet del partit, són tot just dues pàgines, és important que l’interioritzin i el fotocopiïn mentalment per evitar errors i perilloses improvisacions. Al partit no li agraden els versos i menys encara solts. Recordin que no són aquí per les seves idees sinó per les nostres.\nA les pròximes eleccions ens juguem tot el que perdran els seus antics partits, d’aquí aquesta amalgama de llista electoral. Són vostès els mateixos d’abans, en un lloc que no és el mateix d’abans però demanant el vot als mateixos d’abans. Sense que es noti, aquest és el concepte.\nTot i que no ens han fet arribar cap preocupació per ells, abstingui’s de motivar o intentar convèncer els electors, no funcionarà, no en el seu cas. Enervin-los, afebleixin els seus sentits fins a la saturació, facin-los enfadar més encara, però no encara, en el politiqueig cal saber mesurar els temps.\nBenvinguts i disfrutin del que està per votar.\nServeixi aquesta hipotètica carta dirigida a cada una de les i els candidats trànsfugues de les pròximes eleccions al Parlament de Catalunya per recordar-nos que el veritablement important no semblen ser els principis sinó els finals.


Sant Magí celebra 400 anys amb una exposició sobre ‘el miracle de l’aigua’ | EFMR.cat\nInici Notícies Cultura Sant Magí celebra 400 anys amb una exposició sobre ‘el miracle de...\nSant Magí celebra 400 anys amb una exposició sobre ‘el miracle de l’aigua’\nEl proper diumenge 12 de setembre, a 2/4 d’1 del migdia, a la sala gran del castell de Santa Coloma de Queralt, s’inaugurarà l’exposició ‘Sant Magí. El miracle de l’aigua’ organitzada pels Amics de Sant Magí de la Brufaganya i el seu entorn. La mostra forma part del projecte ‘Sant Magí 2020’ que vol celebrar els 400 anys de l’Aplec de Setembre, amb la tradició, la història i la cultura com a protagonistes.\nAquesta és una exposició itinerant que es va dissenyar per visitar els diferents llocs on hi ha tradició de l’aigua de Sant Magí, però que de moment només havia estat vista a La Llacuna i Igualada, ja que la pandèmia va impedir que circulés durant l’any 2020. Ara fa parada a Santa Coloma de Queralt.\nL’aplec de Sant magí va celebrar 400 anys en plena pandèmia (Imatge: Cedida)\nL’exposició està formada per set grans plafons dedicats a temes relacionats amb l’entorn del santuari i la seva història com la devoció a Sant Magí, el monestir, les coves i capelles, la flora i la fauna, l’aplec i les festes i la figura de Sant Magí en altres àmbits. L’exposició es completa amb altres plafons on s’hi posen en relleu les relacions constants entre la vila i el convent de Sant Magí des del segle XVII fins ara.\nEl divendres 27 es farà una conferència sobre un personatge molt desconegut: el dominic Jordi de Mendoça, orguener portuguès que va construir diversos orgues entre els quals el del monestir de Montserrat i que posteriorment va morir a Sant Magí. La xerrada anirà a càrrec de Ramon Oranias, monjo de Montserrat i organista.\nArticle anteriorEl seguici festiu de Montblanc recupera les actuacions sense reserva prèvia\nArticle següentEl pregó de Laura Pelay dona el tret de la sortida a la Festa Major de Montblanc


El món és un 5% menys pacífic que fa 5 anys - Servei Civil Internacional de Catalunya\nEl món és un 5% menys pacífic que fa 5 anys\njuny 13, 2013novembre 28, 2018\nJa ha sortit l'Índex Global de Pau del 2013, l'indicador que marca l'evolució de la pau mundial en un període determinat de temps. El món s'ha convertit en un lloc menys pacífic, segons apunta l'Institut per a l'Economia i la Pau, en el seu informe anual, l'Índex Global de Pau, que classifica 162 països mitjançant indicadors com el nivell de seguretat, els conflictes existents o el grau de militarització. Segons aquest estudi, des del 2008 el món és un 5% menys pacífic. Però no tot són males notícies, mentre que el nombre i la intensitat dels conflictes interns ha augmentat en els últims anys (110 estats s'han tornat menys pacífics enfront dels 48 que han reforçat la seva opció per la no violència), l'hostilitat entre els estats ha caigut.\nMalgrat les turbulències financeres dels últims anys, Islàndia encapçala la llista de països més pacífics, en gran part gràcies a la seva estabilitat política, el baix índex d'homicidis i l'escàs nombre de població presa. La part superior de la llista s'omple, també, amb les nacions d'Europa Occidental que han estat històricament pacífiques, com per exemple Dinamarca, Àustria, Suïssa, Finlàndia, Suècia o Bèlgica. Japó, en sisena posició, és el primer país no europeu.\nA l'altra banda de la llista seguim trobant Afganistan (posició 162), Somàlia (161) o Síria (posició 160). Així mateix, l'Iraq, Sudan, Pakistan i, la menys freqüentment mencionada, Rússia, també formen part dels països considerats més violents i inestables.\nfdasfasIntercanvi a Ucraïna…. TABULA RASA DEL VOLUNTARIAT INTERNACIONAL!